stanford-oval/wikipedia huggingface dataset:
Marokko Eurovision laulukilpailussa
Aiheesta muualla

Eurovision.tv: 32 years ago today - Morocco's only ever participation (englanniksi)
Esctoday.com: New Moroccan broadcaster aims for EBU membership, Morocco to return in the next few years? (englanniksi)
Eurovision laulukilpailu
Maat
| --- | --- |
Aktiiviset:  Alankomaat · Albania · Armenia · Australia · Azerbaidžan · Belgia · Espanja · Georgia · Irlanti · Islanti · Israel · Italia · Itävalta · Kreikka · Kroatia · Kypros · Latvia · Liettua · Luxemburg · Malta · Moldova · Montenegro · Norja · Portugali · Puola · Ranska · Ruotsi · Saksa · San Marino · Serbia · Slovenia · Suomi · Sveitsi · Tanska · Tšekki · Ukraina · Viro · Yhdistynyt kuningaskunta
Epäaktiiviset:  Andorra · Bosnia ja Hertsegovina · Bulgaria · Marokko · Monaco · Pohjois-Makedonia · Romania · Slovakia · Turkki · Unkari · Valko-Venäjä · Venäjä
Entiset:  Jugoslavia · Serbia ja Montenegro
Epäonnistuneet yritykset:  Kazakstan · Kosovo · Libanon  · Liechtenstein · Neuvostoliitto · Qatar · Tunisia
Kilpailut vuosittain
| --- | --- |
1950-luku:  1956 · 1957 · 1958 · 1959
1960-luku:  1960 · 1961 · 1962 · 1963 · 1964 · 1965 · 1966 · 1967 · 1968 · 1969
1970-luku:  1970 · 1971 · 1972 · 1973 · 1974 · 1975 · 1976 · 1977 · 1978 · 1979
1980-luku:  1980 · 1981 · 1982 · 1983 · 1984 · 1985 · 1986 · 1987 · 1988 · 1989
1990-luku:  1990 · 1991 · 1992 · 1993 · 1994 · 1995 · 1996 · 1997 · 1998 · 1999
2000-luku:  2000 · 2001 · 2002 · 2003 · 2004 · 2005 · 2006 · 2007 · 2008 · 2009
2010-luku:  2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-luku:  2020 · 2021 · 2022 · 2023 · 2024 · 2025
Yliviivattu vuosiluku tarkoittaa, että kilpailua ei järjestetty kyseisenä vuonna.
Isäntäkaupungit
| --- | --- |
1950–:  Lugano · Frankfurt · Hilversum · Cannes
1960–:  Lontoo · Cannes · Luxemburg · Lontoo · Kööpenhamina · Napoli · Luxemburg · Wien · Lontoo · Madrid
1970–:  Amsterdam · Dublin · Edinburgh · Luxemburg · Brighton · Tukholma · Haag · Lontoo · Pariisi · Jerusalem
1980–:  Haag · Dublin · Harrogate · München · Luxemburg · Göteborg · Bergen · Bryssel · Dublin · Lausanne
1990–:  Zagreb · Rooma · Malmö · Millstreet · Dublin · Dublin · Oslo · Dublin · Birmingham · Jerusalem
2000–:  Tukholma · Kööpenhamina · Tallinna · Riika · Istanbul · Kiova · Ateena · Helsinki ·  Belgrad · Moskova
2010–:  Oslo · Düsseldorf · Baku · Malmö · Kööpenhamina · Wien · Tukholma · Kiova · Lissabon · Tel Aviv
2020–:  Rotterdam · Rotterdam · Torino · Liverpool · Malmö · Basel
Yliviivattu kaupunki tarkoittaa, että kilpailua ei järjestetty kyseisenä vuonna.
Cameron Bright

| Cameron Bright |
| --- | --- |
 Cameron Bright vuonna 2012.
Henkilötiedot
Koko nimi:  Cameron Douglas Bright
Syntynyt: 26. tammikuuta 1993 (ikä 31) Victoria, Brittiläinen Kolumbia, Kanada
Ammatti:  näyttelijä
Näyttelijä
Aktiivisena:  2000–
Aiheesta muualla
IMDb 
Elonet
Cameron Douglas Bright (s. 26. tammikuuta 1993 Victoria, Kanada) on kanadalainen näyttelijä, joka on esiintynyt muun muassa elokuvissa Godsend (2004), Birth (2004), Thank You for Smoking (2005), Running Scared (2006), X-Men: Viimeinen kohtaaminen (2006) ja Ultraviolet (2006). Bright näytteli Alecia kolmessa Twilight-sarjan elokuvassa.
Elämäkerta > Yksityiselämä

Cameron Bright syntyi Victoriassa, Kanadassa. Hän sai toisen nimensä äidinpuoleisen isoisän mukaan. Brightilla on kulmakarvassaan arpi, jonka hän sai jo lapsena veljen jahdatessa häntä ympäri ruusupensasta.
Elämäkerta > Ura

Brightin ensimmäinen näyttelijäntyö oli telekommunikaatioyritys Telusin mainos, joka johti pian pieneen rooliin televisiosarjassa Higher Ground. Hän esiintyi myös useissa televisioelokuvissa, kuten The Christmas Secretissa (2000).
Brightin ensimmäinen tunnettu elokuva on Perhosvaikutus. Tämän jälkeen hänellä oli merkittävä rooli huhtikuussa 2004 julkaistussa elokuvassa Godsend, jossa näytteli myös Robert De Niro. Seuraavassa elokuvassaan Birth hän esitti kymmenvuotiasta poikaa. Kaksi elokuvan kohtausta kiinnittivät arvostelijoiden huomion: yhdessä kohtauksista Brightin ja Nicole Kidmanin roolihahmot suutelevat ja toisessa he jakavat kylpyammeen. Jälkimmäisessä kohtauksessa kumpikaan ei ollut oikeasti alasti.
Bright oli ehdolla elokuvan Lemony Snicketin surkeiden sattumusten sarjan Klaus Baudelairen rooliin. Hänen seuraavat roolinsa olivat vuonna 2006 elokuvissa Thank You for Smoking, Ultraviolet ja Running Scared. Bright esiintyi myös elokuvassa X-Men – viimeinen kohtaaminen.
Hän esiintyi 4400-televisiosarjan jaksossa ”The Wrath Of Graham”, jossa hän esitti yläkoulun oppilasta.
Vuonna 2009 Bright esitti Alec-vampyyriä Stephenie Meyerin Houkutus-kirjasarjan toiseen osaan perustuvassa elokuvassa Twilight – Uusikuu. Hän jatkoi roolissa elokuvan jatko-osassa Twilight – Epäilys (2010) sekä elokuvasarjan kaksiosaisen päätöselokuvan Twilight – Aamunkoi toisessa osassa vuonna 2012.
Filmografia

| Vuosi | Nimi | Rooli | Huomioita |
| --- | --- | --- | --- |
| 2000 | The Christmas Secret | Nuori Jerry | Televisioelokuva |
| 2000 | Higher Ground | Nuori Peter | TV-sarja, 1 jakso |
| 2002 | Shadow Realm | Tim | Televisioelokuva |
| 2002 | Dark Angel | Johnny | TV-sarja, 1 jakso |
| 2002 | Lone Hero | Kid |  |
| 2002 | My Brother's Keeper | Nuori Ellis | Televisioelokuva |
| 2004 | Perhosvaikutus | Tommy Miller 7-vuotiaana |  |
| 2004 | Birth | Nuori Sean |  |
| 2004 | Godsend | Adam Duncan |  |
| 2005 | Tähtiportti | Orlin | televisiosarja |
| 2005 | Thank You for Smoking | Joey Naylor |  |
| 2006 | X-Men: Viimeinen kohtaaminen | Leech |  |
| 2006 | Ultraviolet | Six |  |
| 2006 | Running Scared | Oleg |  |
| 2007 | 4400 | Graham Holt | televisiosarja |
| 2007 | Joulu Ihmemaassa | Danny Saunders |  |
| 2007 | Normal | Brady |  |
| 2007 | Juno | RPG Nerd |  |
| 2009 | An American Affair | Adam Stafford |  |
| 2009 | Walled In | Jimmy 16-vuotiaana |  |
| 2009 | Twilight – Uusikuu | Alec |  |
| 2010 | 11:11 | Zero | Päärooli |
| 2010 | Twilight – Epäilys | Alec |  |
| 2012 | Twilight – Aamunkoi, osa 2 | Alec |  |
Aiheesta muualla

Cameron Bright Internet Movie Databasessa. (englanniksi)
Metalcamp

Yleisöä vuoden 2012 Metalcampissa.
Metalcamp on Sloveniassa joka kesä (yleensä heinäkuussa) järjestettävä metallimusiikkiin keskittyvä viikon mittainen festivaali. Se järjestetään Tolmin-nimisessä kylässä, noin sata kilometriä maan pääkaupungista Ljubljanasta länteen, lähellä Italian rajaa.
Festivaalin "vetonauloja" ovat muun muassa kaunis luonto (Alpit), festarialueella jokien Soča ja Tolminka risteämiskohdassa sijaitseva ranta baareineen (Beach Bar) sekä (suomalaisessa mittakaavassa) halvat hinnat. Festivaalin järjestävät itävaltalainen promoottori RockTheNation sekä slovenialainen Master of Metal.
Metalcamp järjestettiin ensimmäisen kerran vuonna 2004. Silloin se kesti vain kaksi päivää, mutta jo seuraavana vuonna festivaali pidennettiin kolmipäiväiseksi. Vuonna 2007 festivaali kesti kokonaisen viikon, jonka aikana viitenä päivänä esiintyi bändejä. Vuonna 2007 Metalcamp keräsi n. 30 000 vierailijaa[lähde? ].
Esiintyjät ja ajankohta > 2004 (20.-21. elokuuta)

Danzig, Apocalyptica, Hypocrisy, Sentenced, Primal Fear, Destruction, Katatonia, Brainstorm, Dew-Scented, Dark Funeral, Deadsoul Tribe, Vintersorg, Fleshcrawl, Finntroll, Mnemic, Green Carnation, Prospect, Ektomorf, Belphegor, Ancient, Noctiferia, ...
Esiintyjät ja ajankohta > 2005 (24.-26. heinäkuuta)

Slayer, Soulfly, Anthrax, Children of Bodom, HammerFall, Yngwie Malmsteen, Obituary, Therion, Dissection, J.B.O., In Extremo, Kataklysm, Ektomorf, Disbelief, Morgana Lefay, The Duskfall, Graveworm, Belphegor, Hatesphere, Betzefer, Suidakra, Noctiferia, Prospect, Thunderstorm, Eminence ...
Esiintyjät ja ajankohta > 2006 (21.-23. heinäkuuta)

Dimmu Borgir, Opeth, Amon Amarth, Kreator, Hypocrisy, Testament, My Dying Bride, Edguy, Deathstars, Kataklysm, Nevermore, Soilwork, Wintersun, Jon Olivas Pain, Gorefest, Evergrey, Decapitated, One Man Army and the Undead Quartet, Heaven Shall Burn, Cataract, Caliban, Scar Symmetry, Maroon, ...
Esiintyjät ja ajankohta > 2007 (16.-22. heinäkuuta)

Motörhead, Blind Guardian, Kreator, Sepultura, Doro, Satyricon, Immortal, Cradle of Filth, Dismember, Deadsoul Tribe, Pain, Ensiferum, Sodom, One Man Army and the Undead Quartet, Korpiklaani, Unleashed, Threshold, The Exploited, Converge, Die Apokalyptischen Reiter, Graveworm, Dew-Scented, Grave Digger, Sadist, Disillusion, The Vision Bleak, Born From Pain, Aborted, Animosity, Deadlock, In Slumber, Eluveitie, Krypteria, Prospect, Vreid, Leviathane, Noctiferia, Exterminator, Sardonic, Eventide, ...
Esiintyjät ja ajankohta > 2008 (3.-9. heinäkuuta)

Carcass, Amon Amarth, Kataklysm, Behemoth, Tankard, Brainstorm, Rage, Skyforger, Ministry, Wintersun, Helloween, Mystic Prophecy, Apocalyptica, Mercenary, In Flames, Finntroll, Subway to Sally, Drone, The Sorrow, Gorilla Monsoon, Alestorm, Sahg, Hate, Morbid Angel, Onslaught, Korpiklaani, Evergrey, Opeth, Six Feet Under, October file, In Extremo, ...
Aiheesta muualla

Kuvia tai muita tiedostoja aiheesta Metalcamp Wikimedia Commonsissa
Virallinen kotisivu (sloveeniksi, englanniksi, saksaksi, italiaksi)
Tolmin trekking routes
Tapahtuman järjestäjä
Carl Humann

Carl Humann
Carl Humann (1839–1896) oli saksalainen insinööri ja muinaistutkija. Hän löysi ja kaivoi esiin (1878–1886) Pergamonin valtavat muinaisjäännökset ja osallistui useisiin saksalaisiin arkeologisiin retkikuntiin Vähässä-Aasiassa ja Pohjois-Syyriassa muinaisten heettiläisten asuinalueilla. Hän johti 1891–1894 Magnesiassa tehtyjä kaivauksia.
Pergamon 1879 (vasemmalta): Otto Raschdorff, Carl Humann, Alexander Conze, Hermann Stiller ja Richard Bohn kaivauspaikalla.
Julkaisut

Die Ergebnisse der Ausgrabungen zu Pergamon (1880–1888, yhdessä Alexander Conzen ja muiden kanssa)
Reisen in Kleinasien und Nordsyrien (1890, yhdessä Otto Puchsteinin kanssa).
Aiheesta muualla

Kuvia tai muita tiedostoja aiheesta Carl Humann Wikimedia Commonsissa
Carl Hultman

| Carl Hultman>  Suomen lähetyskunnan edustaja |
| --- | --- |
 porvarissäädyn  ylimääräinen edustaja Suomen pietarin lähetyskunnassa 26. lokakuusta 1808 – 7. tammikuuta 1809.  
Henkilötiedot
Syntynyt: 6. joulukuuta 1763 Tammisaari, Ruotsin valtakunta
Kuollut: 13. joulukuuta 1820 (57 vuotta) Tammisaari, Suomen suuriruhtinaskunta
Kansalaisuus:  Ruotsi 1763– , Suomi 1809–
Ammatti:  (laivanvarustaja), laivanrakennusteollisuuden ja paikallisen kaupallisen elämän vaikuttaja
Arvonimi: kauppaneuvos
Vanhemmat:  Carl Fredriksson Hultman (isä), Elsa Golin (äiti)
Puoliso:  Lovisa Von Böningh
Tiedot
 Nimikirjoitus
Sotilaspalvelus
Kunniamerkit:  lähetyskunnan mitali
Carl Hultman, ven. Карл Хультман, (6. joulukuuta 1763 Tammisaari – 13. joulukuuta 1820 Tammisaari) oli suomalainen kauppias ja laivanvarustaja, joka oli porvariston edustajana Pietariin vuonna 1808 matkanneessa Suomen lähetyskunnassa.
Elämä > Ura ja perhetausta

Hultman oli 1700-luvun lopulla Tammisaaren vaikutusvaltaisimpia kauppiaita sekä alueen suurimpia työllistäjiä. Hän oli merkittävä laivanvarustaja, joka rakennutti sekä kauppasi laivoja.
Hulmanin suku on ollut merkittävä kauppiassuku Tammisaaressa. Carl Hultman (1763-1820) nousi 1700-luvun lopussa Tammisaaren vaikutusvaltaisimmaksi taloudelliseksi toimijaksi ja sai kauppaneuvoksen arvon. Hänen poikansa Carl Fredrik Hulman (1795- 1856)  oli jo 30 vuotiaana kauppias- ja varustamotoiminnan merkkihenkilö. Hänellä oli laajat kansainväliset kauppayhteydet. Kauppahuoneen toimintaa jatkoi Carl Frederikin poika Frithiof Hultman.
Varakonsuli Frithiof Hultman (1831-1890) oli aikansa huomattavampia tammisaarelaisia, niin talous- kuin kulttuurielämän vaikuttajia.Hän ajoi muun muassa Hangon-Hyvinkään radan rakentamista ja puhelinlinjojen vetämistä kaupunkiin sekä oli tukemassa sanomalehti Västra-Nylandin perustamista. Hän jatkoi Hultmanin kauppahuoneen toimintaa, perusti Tammisaaren olut- ja portteripanimon ja toimi laivanvarustajana.
Frithiofin poika Oscar Hultman ei jatkanut kauppiastoimintaa, vaan hänestä tuli kieltentutkija ja professori.
Hultmanin vanhemmat olivat kauppias ja valtuutettu Carl Fredriksson Hultman (1712–1788) ja Elsa Golin (1719–1772). Hultmanin aviopuoliso oli aatelisen Gustaf Fredrik Böningin (1726–1784) tytär Lovisa Von Böningh (1766–1834).
Kunnianosoitukset

lähetyskunnan muistomitali, jul. 17. marraskuuta 1808.
Cannonball Adderley

| Cannonball Adderley |
| --- | --- |
 Cannonball (vas.) ja Nat Adderley vuonna 1966.
Henkilötiedot
Koko nimi:  Julian Edwin Adderley
Syntynyt: 15. syyskuuta 1928 Tampa, Florida, Yhdysvallat
Kuollut: 8. elokuuta 1975 (46 vuotta) Gary, Indiana, Yhdysvallat
Muusikko
Aktiivisena:  1955–1975
Tyylilajit:  hard bop, soul jazz
Soittimet:  alttosaksofoni
Yhtyeet:  Miles Davis Quintet
Levy-yhtiöt:  Blue Note, Capitol Records, EmArcy Records ja Fantasy Records 
Aiheesta muualla
www.cannonball-adderley.com
  [ Muokkaa Wikidatassa ] [ ohje ]  
Julian Edwin ”Cannonball” Adderley (15. syyskuuta 1928 Tampa, Florida, Yhdysvallat – 8. elokuuta 1975 Gary, Indiana, Yhdysvallat) oli yhdysvaltalainen jazzmusiikkia soittanut alttosaksofonisti. Hän soitti muun muassa Miles Davisin kvintetissä Kind of Blue -albumilla sekä julkaisi monia sooloalbumeita.
Cannonball-lempinimi juontuu lempinimestä Cannibal, jota hänestä käytettiin high schoolissa suuren ruokahalunsa vuoksi.
1960-luvulla Adderley oli mukana uuden musiikkilajin, soul jazzin, kehittämisessä. Adderley opiskeli vaski- ja puupuhallinsoittimia Floridassa vuosina 1944–1948. Armeijassa hän johti yhtyettä, jossa soitti muun muassa hänen veljensä, trumpetisti Nat Adderley. Vuosina 1957–1959 Adderley soitti maineikkaassa Miles Davisin kvintetissä, samoin kuin supersekstetissä, johon kuului Miles Davisin lisäksi John Coltrane. Vuosina 1959–1963 Adderleyllä oli jälleen oma yhtye, ja 1982 Adderleyn kvintetti laajeni sekstetiksi, kun mukaan tuli Yusef Lateef.
Adderley nähtiin Suomessa ensi kerran Pori Jazzissa kesällä 1972. Hänen soittonsa varsinaisissa tapahtumissa ei ollut totutun vakuuttavaa, mutta kuuluisaksi tulleessa ravintola Teljänhovin jamsessionissa hän yhdessä Chick Corean kanssa ylti huippusaavutukseen.
Diskografia > Sooloalbumit

Julian Cannonball Adderley and Strings (1955)
Jump for Joy (1957)
Portrait of Cannonball (1958)
Somethin’ Else (1958) (Miles Davisin, Hank Jonesin, Sam Jonesin ja Art Blakeyn kanssa)
Things Are Getting Better (1958)
Cannonball Adderley Quintet in Chicago (1959) (John Coltranen kanssa)
Quintet in San Francisco (1959)
Cannonball and Coltrane (1959)
At the Lighthouse (1960)
Them Dirty Blues (1960)
Know What I Mean? (1961) (Bill Evansin kanssa)
African Waltz (1961)
The Quintet Plus (1961)
Nancy Wilson/Cannonball Adderley (1961)
In New York (1962)
Cannonball’s Bossa Nova (1962)
Jazz Workshop Revisited (1963)
Nippon Soul (1963)
Fiddler on the Roof (1964)
Domination (1965)
Mercy, Mercy, Mercy! Live at ’The Club’ (1966)
Cannonball in Japan (1966)
Why Am I Treated So Bad! (1967)
74 Miles Away (1967)
Radio Nights (1967)
Accent on Africa (1968)
Country Preacher (1969)
The Price You Got to Pay to Be Free (1970)
The Black Messiah (Live) (1972)
Inside Straight (1973)
Pyramid (1974)
Phenix (1975)
Big Man (1975) (musikaali Joe Williamsin ja Randy Crawfordin kanssa)
Diskografia > Miles Davisin kanssa

Milestones (1958)
Miles & Monk at Newport (1958)
Jazz at the Plaza (1958)
Porgy and Bess (1958)
Kind of Blue (1959)
Diskografia > Adderleyn tuottamat albumit

David Newman – Wide Open Spaces (1960)
Bud Powell – A Portrait of Thelonious (1961)
Don Byas & Bud Powell – Tribute to Cannonball (1961)
Aiheesta muualla

Kuvia tai muita tiedostoja aiheesta Cannonball Adderley Wikimedia Commonsissa
Carlos Carvalhas

Carlos Carvalhas
Carlos Alberto do Vale Gomes Carvalhas GCC (s. 9. marraskuuta 1941 São Pedro do Sul) on portugalilainen poliitikko.
Carvalhas toimi vuosina 1992–2004 Portugalin kommunistisen puolueen pääsihteerinä Álvaro Cunhalin seuraajana. Hän ilmoitti syksyllä 2004 eroamisaikeistaan, ja 27. marraskuuta hänen seuraajakseen astui Jerónimo de Sousa.
Carvalhas oli ehdolla Portugalin presidentinvaaleissa 1991. Hän sai 635 373 ääntä eli yhteensä 12,92 % annetuista äänistä.
Carlos Borja

| Mitalit> Maa:   Meksiko.Miesten koripallo. Olympialaiset  | Mitalit> Maa:   Meksiko.Miesten koripallo. Olympialaiset  | Mitalit> Maa:   Meksiko.Miesten koripallo. Olympialaiset  | Maa:   Meksiko> Miesten koripallo. |
| --- | --- | --- | --- |
|  Pronssia | Berliini 1936 |  |  |
Carlos Borja Morca (23. toukokuuta 1913 Guadalaraja – 25. marraskuuta 1982 Guadalaraja) oli meksikolainen koripalloilija ja olympiamitalisti.
Borja voitti Meksikon maajoukkueessa olympiapronssia Berliinissä 1936. Samaan joukkueeseen kuului myös hänen veljensä Víctor Borja.
Chiaki Yamada

| Henkilötiedot |
| --- | --- | --- |
Koko nimi: Chiaki Yamada
Syntymäaika: 2. elokuuta 1966 (ikä 58)
Syntymäpaikka: Shizuoka, Japani
Kansalaisuus:  Japani
Seurat
| Vuodet | Seura | O (M) |
|  | Shimizudaihachi SC Suzuyo Shimizu FC Lovely Ladies |  |
Maajoukkue
| 1984–1989 | Japani | 21 (3) |
Chiaki Yamada (jap. 山田 千愛, Yamada Chiaki; s. 2. elokuuta 1966 Shizuoka) on japanilainen entinen jalkapalloilija.
Jalkapallomaajoukkue

Yamada debytoi Japanin maajoukkueessa lokakuussa 1984. Hän on pelannut 21 maaottelua ja tehnyt niissä kolme maalia.
Bábolna

| Bábolna |
| --- | --- |
 Yleisnäkymä kaupunkiin.
 lippu:  vaakuna
 Bábolna
 Koordinaatit: 47°38′34″N, 17°58′43″E 
Valtio:   Unkari
Alue:  Közép-Dunántúl
Lääni:  Komárom-Esztergom
Seutukunta:  Komárom
Pinta-ala:  
 – Kokonaispinta-ala:  33.59 km²
Väkiluku (2009):  3 756
 – Väestötiheys:  111.8 as./km²
Aikavyöhyke:  UTC+1
 – Kesäaika:  UTC+2
 
 http://www.babolna.hu/ 
Infobox OKVirheellinen NIMI-arvo: 
Bábolna on kaupunki Komárom-Esztergomin läänissä Unkarissa. Vuonna 2009 kaupungissa oli 3 756 asukasta.
Nimi Bábolna juontaa juurensa 1200-luvulle, jolloin Unkarista Wieniin tai Regensburgiin ajettu karja jaoteltiin teurastettaviksi samalla paikalla, jossa Bábolnan kaupunki nykyisin sijaitsee. Kaupungin pääkatu kantaa edelleen nimeä Mészáros eli Teurastajainkatu.
Bábolna on tunnettu erityisesti hevossiittolasta, joka oli yksi Itävalta-Unkarin merkittävimpiä. Siittola sijaitsee valtion omistaman linnan mailla. Sen muita nähtävyyksiä ovat erilaiset hevosiin liittyvät museot ja arboretum.
Aiheesta muualla

Kuvia tai muita tiedostoja aiheesta Bábolna Wikimedia Commonsissa
CAAC:n lento 3303

| CAAC:n lento 3303 |
| --- | --- |
 Onnettomuuskoneen kaltainen CAAC:n Hawker Siddeley Trident.
Yhteenveto
Päivämäärä:  26. huhtikuuta 1982
Onnettomuustyyppi:  Maahan törmääminen hallitun lennon aikana
Tapahtumapaikka:   Yangshuo, Kiina
Lähtöpaikka:   Guangzhou Baiyunin vanha kansainvälinen lentoasema, Kanton, Kiina
Määränpää:   Guilin Qifenglingin lentoasema, Guilin, Kiina
Kuolleita:  112 (kaikki)
Loukkaantuneita:  0
Eloonjääneitä:  0
Lentokone
Konetyyppi:  Hawker Siddeley Trident 2E
Lentoyhtiö:  CAAC
Rekisteritunnus:  B-266
Matkustajia:  104
Miehistöä:  8
CAAC:n lento 3303 oli CAAC:n lento Kantonista Guiliniin. 26. huhtikuuta 1982 lentoa operoinut Hawker Siddeley Trident 2E (rekisteritunnus B-266) törmäsi vuoreen lähellä Yangshuoa. Lennolla oli 104 matkustajaa ja kahdeksan miehistön jäsentä, jotka kaikki saivat surmansa törmäyksessä ja sitä seuranneessa tulipalossa. Tapahtumahetkellä satoi kaatamalla.
Onnettomuus oli tapahtuma-aikanaan Kiinan pahin lento-onnettomuus, ja on edelleen kolmanneksi eniten kuolonuhreja vaatinut Kiinassa tapahtunut onnettomuus.
Bács-Kiskun

| Bács-Kiskunin lääni Bács-Kiskun megye |
| --- | --- |

 Lippu:  Vaakuna
 Sijainti
Valtio:  Unkari
Alue:  Dél-Alföld
Hallinto:  
 – hallinnollinen keskus:  Kecskemét
Pinta-ala:  8 443 km²
Väkiluku (2015):  513 687
 – väestötiheys:  60,8 as./km²
 
Bács-Kiskun megye
Bács-Kiskun on lääni Etelä-Unkarissa. Se rajautuu Baranyan, Tolnan, Fejérin, Pestin, Jász-Nagykun-Szolnokin ja Csongrádin lääneihin sekä etelässä Serbiaan. Läänin pääkaupunki on Kecskemét. Muita tärkeitä kaupunkeja ovat Kiskunfélegyháza, Kiskunhalas ja Baja. Läänin pinta-ala on 8 443 km² ja sen väkiluku arviolta 513 687 (vuonna 2015).
Lääni on osa Unkarin Suurta alankoa (Alföld) ja rajautuu lännessä Tonavaan ja idässä osittain Tiszaan. Läänin matalimman ja korkeimman kohdan välillä on korkeuseroa 80 metriä.
Nimi Kiskun ("Pieni Kumania") tulee kumaaneilta, jotka asettuivat tänne asumaan vuonna 1240 mongolien hyökkäysten laannuttua Euroopassa.
Aiheesta muualla

Kuvia tai muita tiedostoja aiheesta Bács-Kiskun Wikimedia Commonsissa
Unkarin läänit
Bács-Kiskun
Baranya
Békés
Borsod-Abaúj-Zemplén
Budapest
Csongrád
Fejér
Győr-Moson-Sopron
Hajdú-Bihar
Heves
Jász-Nagykun-Szolnok
Komárom-Esztergom
Nógrád
Pest
Somogy
Szabolcs-Szatmár-Bereg
Tolna
Vas
Veszprém
Zala
CAAC:n lento 2311

| CAAC:n lento 2311 |
| --- | --- |
 Onnettomuuskoneen kaltainen Iljušin Il-18 Kiinan ilmailumuseossa.
Yhteenveto
Päivämäärä:  24. joulukuuta 1982
Onnettomuustyyppi:  tulipalo
Tapahtumapaikka:   Kanton, Kiina
 :  23°11′00.4″N, 113°16′05.11″E
Lähtöpaikka:   Lanzhou Zhongchuanin kansainvälinen lentoasema, Lanzhou, Kiina
Välilaskupaikka:   Xi’an Xiguanin lentoasema, Xi’an, Kiina  Changsha Huanhuan kansainvälinen lentoasema, Changsha, Kiina
Määränpää:   Guangzhou Baiyunin kansainvälinen lentoasema, Kanton, Kiina
Kuolleita:  25
Loukkaantuneita:  37
Eloonjääneitä:  44
Lentokone
Konetyyppi:  Iljušin Il-18B
Lentoyhtiö:  CAAC
Rekisteritunnus:  B-202
Matkustajia:  58
Miehistöä:  11
CAAC:n lento 2311 oli CAAC:n lento Lanzhousta Xi’anin ja Changshan kautta Kantoniin. 24. joulukuuta 1982 lentoa operoineessa Iljušin Il-18B -koneessa (rekisteritunnus B-202) syttyi tulipalo sen lähestyessä Kantonia. Matkustamo alkoi vähitellen täyttyä savulla. Laskeutumisen jälkeen kone pysäytettiin kiitotielle ja evakuointi aloitettiin. Savun määrä lisääntyi ja lopulta kone syttyi kesken evakuoinnin ilmiliekkeihin. Palon sammuttamisessa kesti tunti, ja kone tuhoutui täysin.
Onnettomuuslennolla oli 58 matkustajaa ja 11 miehistön jäsentä. 25 matkustajaa sai onnettomuudessa surmansa, ja lisäksi 33 matkustajaa ja neljä miehistön jäsentä loukkaantui.
CAD

Cad tarkoittaa seuraavia asioita:
CAD, tietokoneavusteinen suunnittelu (engl. computer aided design)
CAD, Computer Assisted Detection
CAD, Kanadan dollarin ISO 4217 -koodi
CAD, Wexford Countyn lentokentän IATA-koodi
cad, caddon, ISO 639 -koodi
Ctrl+Alt+Del (CAD), verkkosarjakuva
Dave Cad, brittiläinen tubettaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CAD”, voi hakea sivunnimihaulla, laajalla sivunnimihaulla tai tekstihaulla.
CAAK

CAAK:n ja sittemmin Air Koryon käytössä ollut Iljušin Il-14.
CAAK (Chosonminhang Korean Airways) oli Pohjois-Korean valtiollinen lentoyhtiö ja Air Koryon (v:sta 1993) edeltäjä. Yhtiö perustettiin 1954 Korean sodan aikana 1950 perustelun neuvostoliittolais-korealaisen lentoyhtiö SOKAO:n seuraajaksi.
Yhtiö aloitti toimintansa Lisunov Li-2-, Antonov An-2- ja Iljušin Il-12 -koneilla. Myöhemmin kalustoa täydennettiin neuvostoliittolaisvalmisteisella Iljušin Il-14 -mallilla.
CAAK:n ensimmäinen suihkukone oli 1975 toimitettu Tupolev Tu-154 Prahan ja Itä-Berliinin reiteille. Vuonna 1982 pitkiä matkoja varten (mm. Pjongjangin ja Moskovan väliselle reitille) hankittiin nelimoottorinen Iljušin Il-62, jolla nykyäänkin lennetään Air Koryon pitkän matkan lennot.
Yhtiöllä oli 2 500 työntekijää ja noin 25 lentokonetta, mm. An-24, Iljušin Il-18, Iljušin Il-62, Tupolev Tu-134,Tupolev Tu-154 sekä rahtikuljetuksia varten Iljušin Il-76.